Diari Oficial de la Generalitat Valenciana


Sumari del DOGV 3216, del 02-04-1998 (1998/1813)

RESOLUCIÓ de 25 de febrer de 1998, de la Direcció General de Funció Pública, per la qual s'executa la sentència número 1051/97, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/1813


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 25 de febrer de 1998, de la Direcció General de Funció Pública, per la qual s'executa la sentència número 1051/97, del Tribunal Superior de Justícia de la Comunitat Valenciana. [1998/Q1813]
  
Per la Resolució de 14 de juliol de 1993, del conseller d'Administració Pública, es va desestimar el recurs interposat pel senyor Monserrate Molera García contra l'Acord de 5 d'abril de 1993, del tribunal qualificador de les proves selectives d'accés al grup E, sector laboral, per a la provisió de vacants de personal subaltern. Convocatòria 14/1992.
  
Vista la sentència número 1051/97, de 3 de novembre de 1997, dictada pel Tribunal Superior de Justícia de la Comunitat Valenciana, Sala Contenciosa Administrativa, Secció Segona, en què s'estima la pretensió del recurrent en allò relatiu a la puntuació obtinguda per ell en l'oposició de personal subaltern, realitzada per la convocatòria 14/1992.
  
Vista l'acta de data 20 de gener de 1998, del tribunal qualificador de l'esmentada convocatòria 14/1992, en què s'eleva la proposta d'haver superat les proves selectives corresponents a l'oposició de personal subaltern, de la convocatòria 14/1994, el senyor Monserrate Molera García, amb una puntuació total de 11,50 punts.
  
D'acord amb el que disposen els articles 118 de la Constitució espanyola i 18 de la Llei Orgànica del Poder Judicial, segons els quals és obligatori el compliment de les sentències, i fent ús de les facultats que legalment tinc conferides, resolc:
  
Primer
  
Declarar que el senyor Monserrate Molera García ha superat les proves selectives corresponents a la convocatòria 14/1992, de personal subaltern, sector laboral, amb una puntuació de 11,50 punts.
  
Segon
  
L'aspirant proposat en el punt anterior disposarà des de l'endemà de la publicació de aquesta resolució de 20 dies hàbils per a presentar al Registre d'Entrada de la Conselleria de Economia, Hisenda i Administració Pública (c/ Palau, número 12) a València i a les direccions territorials a Alacant o Castelló, els següents documents:
  
1. Certificat de naixement lliurat pel Registre Civil corresponent o fotocòpia del document nacional d'identitat compulsada.
  
2. Fotocòpia compulsada per l'òrgan competent de la comunitat autònoma o de l'administració de l'estat del títol acadèmic exigit segons aquesta convocatòria.
  
3. Declaració jurada o promesa de no haver sigut separat mitjançant expedient disciplinari de qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
4. Certificat mèdic acreditatiu de no patir malaltia o defecte físic que impedisca l'exercici de les corresponents funcions.
  
5. La no presentació de la documentació dins el termini indicat, tret dels casos de força major, i la presentació de documents dels quals es desprenga l'incompliment de les condicions generals de la convocatòria o els supòsits de falsedat en la declaració jurada, donarà lloc a la invalidesa de les actuacions dels aspirants i, pel que fa a aquests, la nul·litat subsegüent dels actes del tribunal, sense perjudici de les responsabilitats en què haja pogut incórrer.